04/11/2015 | Administración LocalProvincial
Deputación Provincial da Coruña
Área de Servizos Provinciais. Servizo de Patrimonio
Bases para a selección de titulados e tituladas superiores en Conservación e Restauración de Bens Culturais para a realización de prácticas con bolsa de conservación e restauración do patrimonio da Deputación Provincial da Coruña

De conformidade coa Resolución da Presidencia do 30 outubro de 2015 fanse públicas as seguintes bases: 1.-O artigo 46 da Constitución Española de 1978, establece que “os poderes públicos garantirán a conservación, e promoverán o enriquecemento do patrimonio histórico, cultural e artístico dos pobos de España, e dos bens que o integran, calquera que sexa o seu réxime xurídico e a súa titularidade….” 2.-O Estatuto de Autonomía de Galicia no seu artigo 27 establece que lle corresponde á Comunidade Autónoma galega a competencia exclusiva das seguintes materias: “Dezaoito. Patrimonio histórico, artístico, arquitectónico, arqueolóxico, de interese de Galicia, sen prexuízo do que dispón o artigo cento corenta e nove, un, vinte e oito, da Constitución…” 3.-A Lei 8/1995, do 30 de outubro, de patrimonio cultural da Comunidade Autónoma de Galicia, sinala no seu preámbulo que a dita lei “ten como finalidade esencial protexer, conservar e difundir un legado que o tempo irá acrecentando para transmitilo ao futuro; especificándose no seu artigo 1.2: “ A presente lei ten por obxecto a protección, conservación, acrecentamento, difusión e fomento do patrimonio cultural de Galicia, así como a súa investigación e transmisión a xeracións futuras.” 4.-Lei 16/1985, do 25 de xuño, do patrimonio histórico español establece no seu preámbulo: “A protección e o enriquecemento dos bens que o integran constitúen obrigacións fundamentais que vinculan a todos os poderes públicos, segundo o mandato que a estes dirixe o artigo 46 da norma constitucional.”….”, “Busca, en suma, asegurar a protección e fomentar a cultura material debida á acción do home en sentido amplo, e concibe aquela como un conxunto de bens que en si mesmos han de ser apreciados, sen establecer limitacións derivadas da súa propiedade, uso, antigüidade ou valor económico.”….” Todas as medidas de protección e fomento que a lei establece só cobran sentido se, ao final, conducen a que un número cada vez maior de cidadáns poida contemplar e gozar as obras que son herdanza da capacidade colectiva dun pobo. Porque nun Estado democrático estes bens deben estar adecuadamente postos ao servizo da colectividade no convencemento de que co seu goce facilite o acceso á cultura e que esta, en definitiva, é camiño seguro cara á liberdade dos pobos.” 5.-A Deputación Provincial da Coruña, en cumprimento da normativa citada ten a obriga de conservar nas mellores condicións os bens que integran o seu patrimonio, e por iso considera que debe fomentar a protección do devandito patrimonio impulsando a conservación e restauración dos bens. Neste sentido e tendo en conta as relacións de cooperación permanentes entre a Deputación e a ESCRBCG, que é un centro oficial dependente da Xunta de Galicia e o único nesta comunidade que imparte o Título Superior en Conservación e Restauración de Bens Culturais, e co obxecto, así mesmo, de estimular a formación práctica dos recentemente titulados nesta materia, acordou a convocatoria específica de bolsas formativas para esta escola oficial, buscando a coordinación de actuacións e contando coa colaboración do seu profesorado. As presentes bases teñen por obxecto a selección de titulados e tituladas superiores en Conservación e Restauración de Bens Culturais para a realización de prácticas con bolsa de conservación e restauración do patrimonio da Deputación provincial da Coruña. O número de persoas tituladas que se van seleccionar é de tres. Seleccionarase un/ha bolseiro/a por cada unha das seguintes especialidades: A) Arqueoloxía: unha bolsa B) Pintura: unha bolsa C) Escultura: unha bolsa Dentro de cada especialidade confeccionarase unha listaxe Se nalgunha especialidade non se presentan solicitudes ou queda vacante a especialidade e non quedan suplentes na devandita especialidade, a Deputación, a proposta da Comisión de Selección, designará un bolseiro ou unha bolseira das especialidades restantes, dentro das solicitudes presentadas nas restantes modalidades, pola seguinte orde de prioridade: 1º: especialidade Arqueoloxía; 2º: especialidade Pintura; 3º: especialidade Escultura - Non percibir ningunha axuda económica incompatible. - Obter o título superior en Conservación e Restauración de Bens Culturais ou o Título de Conservación e Restauración de Bens Culturais na Escola Superior de Conservación e Restauración de Bens Culturais de Galicia, en calquera das súas especialidades ( Arqueoloxía, Pintura, Escultura) As solicitudes presentaranse nun sobre cerrado que levará o seguinte título: “Documentación para optar á realización de prácticas de conservación e restauración do patrimonio da Deputación Provincial da Coruña”. Así mesmo, indicarase no exterior do sobre o nome, apelidos e teléfono de contacto da persoa solicitante. No interior do sobre incluirase a seguinte documentación: 1. Fotocopia do DNI.2. Certificación académica persoal que acredite dispor do título superior de Conservación e Restauración de Bens Culturais ou o título de Conservación e Restauración de Bens Culturais da Escola Superior de Restauración de Bens Culturais de Galicia na especialidade ou especialidades nas que as obtivera, coas cualificacións obtidas, convocatoria e curso, en cada modalidade. É obrigatorio que na devandita certificación conste a nota media do expediente académico. No caso de presentar o título de Conservación e Restauración de Bens Culturais, anterior a 2013-14 e equivalente á Diplomatura Universitaria, o/a candidato/a deberá presentar unha titulación de mestrado vinculado á Conservación e Protección do Patrimonio Cultural.3. Copia cotexada doutros títulos universitarios que, no seu caso, posúa.4. Relación de méritos do/a solicitante e en especial dos traballos ou prácticas realizadas e relacionadas con conservación e restauración de bens culturais, acompañada da correspondente xustificación.5. Orixinal ou fotocopia compulsada de cursos, seminarios, xornadas talleres, congresos, simposios … relacionados co obxecto das presentes bolsas.6. Declaración de non contar con axuda económica incompatible, conforme ao seguinte modelo: D./Dª ………………………………………………………………………………con DNI nº…….…. DECLARA que non conta con ningún tipo de axudas ou bolsas que sexan incompatibles coas da presente convocatoria para a selección de persoas tituladas superiores en Conservación e Restauración de Bens Culturais para a realización de prácticas de conservación e restauración do patrimonio da Deputación Provincial da Coruña. Data e sinatura 7. Dirección de correo electrónico para efectos de notificacións Toda a documentación presentarase en documento orixinal ou copias debidamente compulsadas. A documentación presentarase no Rexistro Xeral da Deputación ata o día 19 de novembro de 2015, as solicitudes dirixiranse á Deputación Provincial da Coruña, ( Servizo de Patrimonio), Avda./Alférez Provisional, 2, 15006 A Coruña. Tamén poderá ser presentada dentro deste prazo en calquera dos Rexistros establecidos no art.38.4 da Lei 30/1992 de réxime xurídico das administracións públicas e do procedemento administrativo común. As persoas interesadas deberán remitir, ademais, un correo electrónico, comunicando a devandita presentación, a patrimonio@dicoruna. es O citado correo electrónico debe remitirse dentro do prazo indicado no apartado anterior, conforme co seguinte modelo. D/Dª ……………………………………………………………………………con DNI nº………., Nº TELEFONO………………. e con enderezo de correo electrónico para efectos de notificacións……………………………………………………………… pon en coñecemento da Deputación (Servizo de Patrimonio) que presentou o día……de novembro de 2015, a documentación para optar á selección de persoas tituladas superiores en Conservación e Restauración de Bens Culturais para a realización de prácticas bolseiras de conservación e restauración do patrimonio da Deputación Provincial da Coruña, no seguinte rexistro ou oficina: A) oficina de Correos (enderezo e localidade )………….….………… B ) ou oficina (enderezo e localidade )………………………….………… A duración da bolsa será de 12 meses, contados desde o 1 de decembro de 2015. Os/as bolseiros/as realizarán as súas prácticas durante a xornada laboral do persoal e baixo a coordinación do xefe do Servizo de Patrimonio e do xefe de sección do Servizo de Arquitectura e Mantemento. As bolsas poderán prorrogarse por un ano, ou no seu caso, ata que se resolva a convocatoria do ano seguinte, en función do aproveitamento do bolseiro e das dispoñibilidades orzamentarias. Esta prórroga aprobarase logo da proposta do xefe do Servizo de Patrimonio, existencia de crédito adecuado e suficiente e aprobación por resolución de Presidencia. A Deputación Provincial da Coruña aboará, a cada unha das persoas bolseiras, 840,56 €/mes, co obxecto de cubrir as necesidades básicas do/a bolseiro/a en desprazamentos, manutención e aloxamento. Os pagamentos realizaranse mensualmente aos bolseiros nas contas bancarias que eles indiquen, coas retencións oportunas correspondentes á Seguridade Social segundo se indica no Real decreto 1493/2011; co informe favorable do Servizo de Patrimonio e Fiscalización. A Deputación asumirá as achegas empresariais á Seguridade Social. As persoas bolseiras que participen nas actividades obxecto das presentes bases serán seleccionadas por unha Comisión de Selección formada por: 1.- O profesor da Escola Superior de Conservación e Restauración de Bens Culturais de Galicia, D. Fernando Carreira Ramírez 2.-Un técnico da Subdirección Xeral de Conservación e Restauración de Bens Culturais da Consellería de Cultura, Educación e Ordenación Universitaria da Xunta de Galicia.3.- O director do Museo arqueolóxico -Castelo de San Antón, D. Choaib Aboza Gondelle 4.- A directora do Museo de Belas Artes da Coruña, Dna. Ángeles Penas Truque 5.- O técnico responsable de Conservación e Exposicións e Coleccións do Concello da Coruña, D. Luís Jaime Oiza Galán.6.-O xefe de Sección do Servizo de Arquitectura e Mantemento D. Miguel Benito Bochis Radostinov 7.- Actuará como secretario, con voz pero sen voto, D. Luís Jaime Rodríguez Fernández, xefe do Servizo de Patrimonio da Deputación provincial.7.1. Criterios Serán criterios de selección e de ponderación os seguintes: 1. O expediente académico persoal, ata 10 puntos.2.- Por outras titulacións universitarias relacionadas coa materia, outorgarase ata un máximo de 5 puntos.3. Cursos, seminarios, talleres xornadas, congresos, simposios… relacionados coas funcións de restauración e conservación, ata 5 puntos.4.-Relación de méritos, en especial traballos ou prácticas realizadas, e relacionadas con restauración e conservación de bens culturais ata 4 puntos. Dentro de cada especialidade establécense dous baremos. Un primeiro baremo que se aplicará en primeiro lugar aos alumnos que obtiveron titulación superior nos cursos 2013-2014 e 2014-2015. Un segundo baremo que se aplicará no caso de que queden vacantes ou para suplir baixas, renuncias ou ampliacións, aos alumnos que obtiveron en anos anteriores a titulación en Conservación Restauración (equivalente a diplomado). A listaxe elaborada para a selección dos bolseiros, por orde de puntuación, servirá tamén para substitucións ou baixas, por renuncia ou calquera outra circunstancia, así como altas ou ampliación do número de alumnos que acorde a Deputación. A proposta da Comisión de Selección, mediante Resolución de Presidencia designaranse os bolseiros seleccionados e a relación de suplentes por orde de puntuación, que se notificará a todos os solicitantes. En caso de baixa ou renuncia dun bolseiro que gozase das prácticas na Deputación, o Servizo de Patrimonio comunicará esta circunstancia ao seguinte da listaxe de suplentes para que, no prazo de cinco días naturais, contados desde o envío do correo electrónico manifeste a súa aceptación ou renuncia á bolsa durante o tempo que resta. Transcorrido o prazo máximo de 5 días naturais contados desde o envío da notificación electrónica, sen que por parte do suplente se contestase, enténdese que renuncia á bolsa. Para estes efectos todos os solicitantes desta bolsa deberán proporcionar un enderezo de correo electrónico onde a Deputación poida comunicar a concesión da bolsa. As prácticas realizaranse en inmobles da Deputación Provincial da Coruña, en especial nos bens de interese cultural do patrimonio provincial e/ou que conteñan bens mobles de carácter histórico ou artístico. Os bolseiros realizarán as prácticas, baixo a coordinación e supervisión do persoal da Deputación (xefe do Servizo de Patrimonio e xefe de Sección do Servizo de Arquitectura e Mantemento). Para estes efectos a Deputación a través dos responsables de supervisión indicados no parágrafo anterior, actuará coordinadamente cos expertos do Patrimonio da Xunta de Galicia e da Escola de Conservación e Restauración de Bens Culturais de Galicia, e cos asesoramentos técnicos correspondentes, para unha adecuada realización das prácticas. As prácticas que han realizar os bolseiros coa supervisión e asesoramento permanente indicados, e sempre contando coa autorización previa dos responsables de supervisión, serán as seguintes, a título simplemente enunciativo: 1.- Prácticas de colaboración na restauración do patrimonio arqueolóxico da Deputación, en especial os monumentos megalíticos de titularidade provincial: Dolmens de Dombate, Axeitos e Cabaleiros.2.- Control, seguimento e avaliación dos equipos e estacións microclimáticas e de control do Dolmen de Dombate, e en especial o seguimento do estado de conservación das pinturas e demais elementos protexibles.3.- Estudar a documentación e/ou memorias que se han remitir á Xunta de Galicia para a obtención das correspondentes autorizacións e permisos relativos a actuacións sobre o patrimonio, nos casos en que legalmente proceda.4.- Estudos das condicións de conservación e restauración dos bens e propostas de actuación para a mellor protección e conservación do patrimonio.5.- Comprobacións do estado de conservación e condicións dos bens cedidos en depósito ou préstamo temporal a outras institucións.6.-Prácticas de restauración de pinturas, esculturas, artesanías e outros bens culturais e etnográficos.7.-Así mesmo, poderanse desprazar co persoal técnico da Deputación ou outros expertos para a realización de asesoramento e colaboracións nas actuacións de conservación e restauración dos bens do patrimonio artístico ou histórico dos concellos da provincia.8.- Formación. A Deputación, coa fin de contribuír á formación dos bolseiros e á actualización de coñecementos e técnicas de restauración, poderá realizar cursos ou conferencias de formación, que serán impartidos por persoal da Deputación ou expertos doutras institucións ou escolas desta especialidade, estando obrigados os bolseiros a asistir.9. Medios materiais. A Deputación porá ao dispor dos bolseiros os medios materiais que precisen para o desenvolvemento das prácticas, a xuízo da Dirección, ben cos medios que xa se dispoñan ou mediante a tramitación do correspondente expediente de adquisición, de existir crédito adecuado e suficiente, logo da súa fiscalización e aprobación polo órgano competente.10. Normativa. Os bolseiros perfeccionarán os seus coñecementos na normativa que afecte ao patrimonio, para cuxos efectos o Servizo de Patrimonio impartirá a información correspondente. De igual modo, os bolseiros realizarán as súas prácticas e labores co estrito cumprimento da dita normativa, e contando sempre coas autorizacións establecidas na normativa vixente.11.-A Deputación incluirá os bolseiros na póliza de seguros de accidente. No caso de que algún bolseiro incumpra as súas obrigas, a Deputación Provincial da Coruña poderá revogarlle o nomeamento como bolseiro e nomear a outro no seu lugar. O goce das bolsas obxecto deste convenio non implica relación laboral ningunha entre os bolseiros e a Deputación provincial. O prazo de inicio das prácticas será con efectos dende o 1 de decembro de 2015. A Coruña, 30 de outubro de 2015 O PRESIDENTE O SECRETARIO Valentín González Formoso José Luis Almau Supervía